stanford-oval/wikipedia huggingface dataset:
Markkinamonetarismi
Ulkomainen keskustelu > Milton Friedman

Vuonna 1997 Milton Friedman kutsui korkotasoharhaluuloksi käsitystä, että matala korkotaso kertoisi rahapolitiikan olevan löysää. Korkotaso on löysää vain, jos se on alle neutraalin korkotason, joka esimerkiksi 1930-luvun USA:ssa ja 1990-luvun Japanissa oli matala. Neutraali korkotaso on se, jolla talous kulkee kohti kasvupotentiaalinsa toteuttamista olematta liian stimuloiva.
Nimellistulojen vakaa kasvu oli Friedmanin mielestä tärkeä rahapolitiikan tavoite, koska hintojen ja palkkojen hidas sopeutuminen muutoksiin aiheuttaa muuten vakavia ongelmia. Friedman myös kehui sitä, kun 1990-luvulla Fed reagoi rahan kiertonopeuden nousuun hidastamalla rahamäärän kasvua ja arvosteli sitä, että Japani antoi nimellistulojen kasvun romahtaa. Tämän vuoksi Friedman olisi Beckworthin ja Rugerin mukaan järkyttynyt siitä, miten Fed antoi vuoden 2008 lopulta alkaen nimellistulon (NBKT) pudota nopeimmin suuren laman jälkeen ja että rahapolitiikka jatkuu samanlaisena.
Helikopteri-Ben Bernanke sai liikanimensä Milton Friedmanin kuuluisasta deflaationvastaisesta "helikopteripudotus"-ajatuksesta. Beckworthin ja Rugerin mukaan Friedman ei todellakaan sanoisi, että Fediltä ovat nyt matalien korkojen myötä keinot loppuneet, vaan Friedman muistuttaisi, miten jopa 1930-luvun alkupuolen paljon vaikeammassa tilanteessa rahapolitiikalla saatiin aikaan uusi nousu.
Ulkomainen keskustelu > Milton Friedman > David Glasner

Rahapolitiikkaan erikoistuneen David Glasnerin mukaan Paul Krugman käyttää markkinamonetarismista nimitystä "kvasimonetarismi". Glasner ei pidä nimityksestä markkinamonetarismi, koska hän ei halua leimautua Milton Friedmanin seuraajaksi.
Aiheesta muualla

Scott Sumnerin blogi
Muoto (taiteessa)

Muoto tarkoittaa taiteessa kahta asiaa. Se viittaa teoksen saamaan kokonaismuotoon, sen fyysiseen olemukseen. Taideteoksen sisällä muoto viittaa sen hahmon elementteihin niiden perusosien joukossa, joista taideteos koostuu. Esimerkiksi maalaus koostuu viivasta, väreistä, pinnasta, tilasta, mittakaavasta ja formaatista sekä muodosta. Veistos koostuu lähes kokonaan muodosta.:
Merkittävä muoto

Modernin taiteen ilmestymiseen asti muoto oli maalauksen kaikkein tärkein elementti ja se perustui ennen kaikkea ihmisen vartaloon.
Käsitellessään tai luodessaan muotoa taiteilija pyrkii muokkaamaan luonnossa olevia ilmiöitä saadakseen aikaan uuden muodon, joka ilmaisee ja vakuuttaa jotain aistimusta tai merkitystä. Modernissa taiteessa yleistyi käsitys siitä, että muoto voisi olla ilmaiseva, vaikka se erotettaisiin etäälle tai täydellisesti ilmentymistä. Vuonna 1914 taidekriitikko Clive Bell toi esiin sanan "merkittävä muoto" tätä kuvatakseen. Tämä liittyi formalismiin ja ajatuksella oli tärkeä osa abstraktissa taiteessa.
Mustat sydämet

| Mustat sydämet 51koodia |
| --- | --- | --- |

Studioalbumin tiedot
 Julkaistu: 13. helmikuuta 2008
 Formaatti: CD
 Tyylilaji: rock
 Kesto: 50.54
 Levy-yhtiö: EMI
Listasijoitukset
  Suomen virallinen lista: 8.
51koodia -yhtyeen muut julkaisut
| Rautaiset linnut 2005 | Mustat sydämet 2008 | Klassikot 2013 |
Mustat Sydämet on 51koodia-yhtyeen albumi, joka julkaistiin 13. helmikuuta 2008.
Albumi nousi Suomen virallisen listan sijalle 12.
Kappaleet

Alkusoitto – 1.17
Odotus – 4.31
Mustat sydämet – 4.14
Jos ei ois ketään kenen puolesta kuolla en tahtoisi elää enää – 4.20
Uusi vankila – 3.58
Lasimaailma – 5.48
Tiera – 8.10 (Instrumentaali)
Viimeinen kyynel – 4.27
Tulimeri – 3.32
Hautaruusu – 5.04
Toivomus – 4.53
Arvostelut

Dome.fi:
Imperiumi.net:
Soundi:
V2.fi:
Aiheesta muualla

Mustat sydämet discogs.com -sivustolla
Mérida (Venezuela)

Mérida
Panorama kaupunkiin ilmasta.
Santiago de los Caballeros de Mérida, lyhyemmin Mérida, on Méridan osavaltion pääkaupunki Venezuelassa. Kaupungin pinta-ala on 25 neliökilometriä ja sen väkiluku oli vuonna 2011 noin 214 000 asukasta. Kaupunki tunnetaan lempinimellä "herrasmiesten kaupunki" ja se on suosittu turistikohde.
Aiheesta muualla

Kuvia tai muita tiedostoja aiheesta Mérida (Venezuela) Wikimedia Commonsissa
Viralliset verkkosivut (englanniksi)
Mérignac

Mérignac voi tarkoittaa seuraavia:
Maantiede

Mérignac, kunta Ranskassa Gironden departementissa
Mérignac, kunta Ranskassa Charenten departementissa
Mérignac, kunta Ranskassa Charente-Maritimen departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mérignac”, voi hakea sivunnimihaulla, laajalla sivunnimihaulla tai tekstihaulla.
Moshe Carmel

| Moshe Carmel |
| --- | --- |
 Moshe Carmel vuonna 1955
Henkilötiedot
Syntynyt: 17. tammikuuta 1911
Kuollut: 14. elokuuta 2003
Kansalaisuus:  Israel
Ammatti:  sotilas ja poliitikko
Arvonimi: prikaatinkenraali
Titteli:  Israelin liikenneministeri 1955–1956 1965–1969
Muut tiedot
Koulutus: Jerusalemin heprealainen yliopisto Institut d’études politiques de Paris
Järjestö:  Hagana Israelin puolustusvoimat Ahdut ha-avoda Avoda
Moshe Carmel (17. tammikuuta 1911 – 14. elokuuta 2003) oli israelilainen sotilas ja poliitikko. Hän johti joukkoja Israelin itsenäisyyssodan aikana Haifan ja Pohjois-Palestiinan alueella. Sodan jälkeen hän edusti vasemmistolaista Ahdut ha-avodaa knessetissä ja toimi Israelin liikenneministerinä 1955–1956 ja 1965–1969. Poliittisen uransa jälkeen hän toimi myös El Alin johdossa.
Elämäkerta > Nuoruus

Moshe Carmel syntyi 17. tammikuuta 1911 Mińsk Mazowieckissa Puolassa. Hän muutti Palestiinaan vuonna 1924 vanhempiensa mukana. Palestiinassa Carmel työskenteli latojana ja osallistui nuorisojärjestö HaNoar HaOvedin toimintaan. Vuonna 1937 Carmel liittyi järjestön perustamaan Na’anin kibbutsiin.
Elämäkerta > Sotilasura

Carmel liittyi Hagana-sotilasjärjestöön, jossa hänestä tuli Haganan nuorisopataljoonien johtava upseeri. Vuonna 1939 hän sai Palestiinan mandaatin brittiviranomaisilta 10-vuoden vankeustuomion laittomasta aseiden hallussapidosta. Carmel suoritti tuomiostaan 18-kuukautta Akkon linnan vankilassa. Vankeusaikanaan hän kirjoitti teoksen Mi-Bein ha-Homot (vapaasti suomentaen "Muurien sisältä"). Teos julkaistiin vuonna 1965 ja se kuvailee vankilaelämää. Israelin itsenäisyyssodan kynnyksellä Carmel oli Haifan ja pohjoisen alueen sotilaspäällikkö.  Sodan aikana hänestä tuli prikaatinkenraali (aluf). Carmelin johtamat joukot valtasivat Haifan, Akkon ja suuren osan Galileaa. Vuonna 1949 hän julkaisi aiheesta kirjan Ma’arkhot Zafon (vapaasti suomentaen "Pohjoisen taistelut").
Elämäkerta > Politiikka

Sodan jälkeen 1950-luvulla Carmel opiskeli historiaa ja filosofiaa Heprealaisessa yliopistossa Jerusalemissa ja Institut d’études politiques de Paris -instituutissa Pariisissa. Vuonna 1955 Carmelista tuli knessetin edustaja vasemmistolaisen Ahdut ha-avodan (myöhemmin Israelin työväenpuolue eli Avoda) riveissä. Knessetissä hän vaikutti aina vuoteen 1977 saakka toimien Israelin liikenneministerinä vuosina 1955–1956 ja 1965–1969. Vuosina 1960–1965 hän oli myös Ahdut ha-avodan lehden La-Merhavin päätoimittaja. Poliittisen uransa jälkeen Carmelista tuli El Alin johtaja. Hän kuoli 14. elokuuta 2003.
Teokset

Ma’arkhot Zafon (1949)
Mi-Bein ha-Homot (1965)
Moshe Carmel vuonna 1950.
Myyntiennuste

Myyntiennusteella yritys pyrkii arvioimaan tulevia tilauksia ja kassavirtaa. Myynnin ennustamisessa on useita erilaisia tapoja kuten
Ennuste, joka pohjautuu menneeseen myyntiin
Ennuste, joka pohjautuu myyntiputkessa oleviin myyntimahdollisuuksiin
Projektimyynnissä (eli myyntiprosessi on useita viikkoja ja sisältää erilaisia vaiheita) myyntiputki on luonnollinen tapa tuottaa myyntiennuste. Menneisyyteen katsominen (esim. viime vuoden tiedot) ei ole välttämättä oikea tapa, koska myyntiputkessa ovat nimenomaan ne myyntimahdollisuudet, joista kaupaa voi syntyä. Jos myyntiputki on tyhjä, on kauppojen saaminenkin miltei mahdotonta.
Tulevien tilausten ennustamisessa on käytössä kaksi päämenetelmää.
Myyntiprosessiin sidottu myyntiennuste
Myyntiprosessiin sidottu myyntiennuste käyttää kaupan todennäköisyyttä arvioitaessa tulevaa myyntiä. Jokaisella vaiheella (esim. Tarjousvaihe) on oma todennäköisyytensä, jolla kaupan arvoa painotetaan. Jos esim. tarjousvaiheen todennäköisyys on 30 %, se tarkoittaa, että kaikista tehdyistä tarjouksista 30% päätyy tilaukseksi ja 70 prosenttia hävitään kilpailijoille tai kaupat eivät jostakin syystä toteudu ollenkaan.
Nesoddenin kirkko

| Nesoddenin kirkko Nesodden kirke |
| --- | --- |
 Kirkko vuonna 2014.
Sijainti:  Nesodden, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1100-luku
Materiaali:  kivi
Istumapaikkoja:  115
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nesoddenin kirkko (norj. Nesodden kirke) on Nesoddenin kunnassa Akershusin läänissä Norjassa sijaitseva kivinen pitkäkirkko 1100-luvulta. Puiset asehuone ja sakaristo on rakennettu 1870-luvulla. Myös päätykolmiot ja torni ovat puisia.
Saarnastuoli ja alttari.
Aiheesta muualla

Kuvia tai muita tiedostoja aiheesta Nesoddenin kirkko Wikimedia Commonsissa
Nesoddtangen

| Nesoddtangen |
| --- | --- |

 Nesoddtangen
 Koordinaatit: 59°51′49″N, 10°39′42″E 
Valtio:  Norja
Lääni:  Akershus
Kunta:  Nesodden
Pinta-ala:  
 – Maa:  6,3 km²
Väkiluku (2023):  13 400
 – Väestötiheys:  2 127 as./km²
Infobox OKVirheellinen NIMI-arvo: 
Nesoddtangen on taajama Nesoddenin kunnassa Akershusin läänissä Norjassa ja kuntansa hallinnollinen keskus. Taajaman pinta-ala on 6,3 neliökilometriä ja asukasluku 13 400 vuonna 2023.
Nesoddtangenista on lauttayhteys Osloon. Vettä pitkin matkaa on kuusi kilometriä, maanteitse 47.
Aiheesta muualla

Kuvia tai muita tiedostoja aiheesta Nesoddtangen Wikimedia Commonsissa
Myyntiputki

Myyntiputki (engl. sales funnel, purchase funnel) visualisoi teoreettisen asiakaspolun ensitapaamisesta aina ostopäätökseen saakka. Myyntiputki kuvaa asiakasprospektien arvon ajan funktiona. Myyntiputken aika-akseli jaksotetaan usein myyntiprosessin tai asiakaspolun vaiheiden mukaan.
| --- | --- |
E. St. Elmo Lewis kehitti mallin 1898, johon usein viitataan AIDA-mallina. Malli kuvaa asiakaspolun vaiheet  Awarness – Tietoisuus tuotteesta  Interest – aktiivisen kiinnostuksen vaihe  Desire – innostuminen ja ostohalun syntyminen  Action – aktiivisten toimenpiteiden teko kohti osto tapahtumaa:   Esimerkki myyntiputken visualisoinnista 
Myyntiputken hallinnalla viitataan myynnin johdon tehtäviin, joilla pyritään:
parantamaan myynnin ennustettavuutta myynnin eri vaiheissa
kasvattamaan myyntiä tunnistamalla myyntiprosessin kapeikkoja
Useimmat CRM-järjestelmät sisältävät työkaluja myyntiputken hallintaan ja visualisointiin. Kehittyneisiin CRM-järjestelmiin on myös liitettävissä erillisiä työkaluja helpottamaan myyntiputken analysointia.
Naomi Mitchison

Naomi Mitchison
Lady Naomi Margaret Mitchison CBE (1. marraskuuta 1897 – 11. tammikuuta 1999), o.s. Haldane, oli skotlantilainen kirjailija. Monet hänen teoksistaan, kuten esikoisromaani The Conquered (1923), käsittelevät historiallisia aiheita, kun taas toiset menevät fantasian ja tieteiskirjallisuuden puolelle. Hän julkaisi lisäksi runoteoksia ja kolmiosaisen omaelämäkerran. Hänet nimitettiin Brittiläisen imperiumin ritarikunnan komentajaksi vuonna 1981.
Biologi J. B. S. Haldane oli hänen vanhempi veljensä. Mitchison opiskeli tiedealaaselvennä Oxfordin yliopistossa ja oli hoitajana ensimmäisessä maailmansodassa. Hän meni vuonna 1916 naimisiin lakimiehen ja tulevan parlamentin jäsenen Dick Mitchisonin (k. 1970) kanssa. Pari sai neljä poikaa ja kolme tytärtä; pojista Geoffrey kuoli alle kymmenvuotiaana aivokalvontulehdukseen ja tyttäristä Clemency pian syntymänsä jälkeen. Mitchison asui Carradalen kylässä Kintyressä vuodesta 1939 kuolemaansa saakka.
Mitchison ei koskaan käyttänyt titteliään Lady, jonka hän sai miehensä elinikäisen päärinarvon myötä 5. lokakuuta 1964. Hän jatkoi kirjailijanuraansa vanhuuteensa saakka ja eli 101-vuotiaaksi.
Myyntiprosessi

Myyntiprosessi on tapa kuljettaa asiakasta tiettyjen vaiheiden läpi kohti tilausta. Myyntiprosessi on merkityksellinen sekä asiakkaalle, että myyjälle. Kun molemmilla osapuolilla on sama käsitys siitä, mitä tehdään missäkin vaiheessa, on osapuolilla mahdollisuus tehdä oma osuutensa oikea-aikaisesti ja laadukkaasti tähdäten mahdollisimman hyvään lopputulokseen kummankin osapuolen kannalta.
Myyntiprosessin tavanomaisia vaiheita voivat olla esimerkiksi seuraavat vaiheet.
Ensikontakti, jossa selvitetään asiakkaan perustarpeita oman tarjonnan näkökulmasta
Tapaaminen ja asiakastarpeiden kartoitus (kvalifiointi)
Tarjousvaihe, jossa asiakkaalle tehdään tarjous
Sopimusneuvottelu, jossa asiakkaan kanssa pyritään pääsemään sopimukseen
Tilaus/Häviö
Jokainen yritys suunnittelee oman myyntiprosessinsa omista lähtökohdistaan ja tarpeistaan. Joissakin tapauksissa myyntiprosessi kestää kuukausia, joissakin tapauksissa koko prosessi käydään läpi yhden asiakaskäynnin aikana.
Riippuen asiakkaiden tarpeista ja myytävistä ratkaisuista, voidaan prosessiin sisällyttää esim. koekäyttö, tarjouksen esittely johdolle jne.
Myyntiprosessi auttaa myös myyjää hahmottamaan kaupankäynnin tilannetta ja tekemään oikeita asioita oikeaan aikaan.
Koska myyntiprosessi on yleensä kallis, on tärkeää tehdä päätös myyntiprosessin aloittamisesta. Kvalifiointi on tällöin avainasemassa. Mikäli kvalifiointi ei anna suotuisaa tulosta, myyntiprosessia ei ole syytä käynnistää.
Kaikki myyntiprosessissa mukana olevat myyntimahdollisuudet muodostavat myyntiputken.
Motohiro Yamaguchi

| Henkilötiedot |
| --- | --- | --- |
Syntymäaika: 29. tammikuuta 1969 (ikä 55)
Syntymäpaikka: Gunma, Japani
Pelipaikka: Keskikenttäpelaaja
Seurat
| Vuodet | Seura | O (M) |
| 1991-1998 1999-2002 2003-2005 2005-2007 | Yokohama Flügels Nagoya Grampus Eight Albirex Niigata Yokohama FC |  |
Maajoukkue
| 1995-1998 | Japani | 58 (4) |
Motohiro Yamaguchi (jap. 山口 素弘; s. 29. tammikuuta 1969 Gunma, Japani) on japanilainen entinen jalkapalloilija.
Jalkapallomaajoukkue

Motohiro Yamaguchi edusti Japanin maajoukkuetta vuosina 1995-1998. Hän on osallistunut mm. Kuningas Fahdin cupin 1995, Asian mestaruuskilpailuissa 1996 ja Maailmanmestaruuskilpailuihin 1998.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 1995 | 14 | 1 |
| 1996 | 13 | 2 |
| 1997 | 22 | 1 |
| 1998 | 9 | 0 |
| Yhteensä | 58 | 4 |
Aiheesta muualla

National Football Teams
Japan National Football Team Database
Japanin joukkue – Kuningas Fahdin cup 1995
1 Matsunaga |
2 Natsuka |
3 Tsunami |
4 Ihara |
5 Hashiratani |
6 Moriyasu |
7 Horiike |
8 Kitazawa |
9 T. Yamaguchi |
10 Ramos |
11 Miura |
12 Kikuchi |
13 Hasegawa |
14 Isogai |
15 M. Yamaguchi |
16 Fukuda |
17 Soma |
18 Yanagimoto |
19 Okano |
20 Kojima |
Valmentaja Kamo
Japanin joukkue – Jalkapallon AM-kilpailut 1996
1 Kojima |
2 Yanagimoto |
3 Sōma |
4 Ihara |
5 Omura |
6 Yamaguchi |
7 Honda |
8 Maezono |
9 Takagi |
10 Nanami |
11 Miura |
12 Michiki |
13 Hattori |
14 Okano |
15 Morishima |
16 Saito |
17 Akita |
18 Jo |
19 Shimokawa |
20 Narazaki |
Valmentaja Kamo
Japanin joukkue – Jalkapallon MM-kilpailut 1998
1 Kojima |
2 Narahashi |
3 Sōma |
4 Ihara |
5 Omura |
6 Yamaguchi |
7 Itō |
8 Nakata |
9 Nakayama |
10 Nanami |
11 Ono |
12 Lopes |
13 Hattori |
14 Okano |
15 Morishima |
16 Saitō |
17 Akita |
18 Jō |
19 Nakanishi |
20 Kawaguchi |
21 Narazaki |
22 Hirano |
Valmentaja Okada
Nevermoor: Morriganin koetukset

| Nevermoor: Morriganin koetukset> Nevermoor: The Trials of Morrigan Crow |
| --- | --- |

Alkuperäisteos
Kirjailija:  Jessica Townsend
Kuvittaja:  Beatriz Castro
Kieli:  englanti
Genre:  fantasia
Kustantaja:  Lothian Children's Books
Julkaistu:  2017
ISBN:  978-073-4-41807-4
Suomennos
Suomentaja:  Jaana Kapari-Jatta
Kansitaiteilija:  Sami Saramäki
Kustantaja:  Otava
Julkaistu:  2018
Ulkoasu:  sidottu
Sivumäärä:  368
ISBN:  978-951-1-31321-2
Sarja: Nevermoor
Seuraava:  Meinioseppä: Morriganin kutsumus
Löydä lisää kirjojaKirjallisuuden teemasivulta
Nevermoor: Morriganin koetukset (Nevermoor: The Trials of Morrigan Crow) on australialaisen Jessica Townsendin vuonna 2018 ilmestynyt nuortenfantasiakirja.
Juoni

Morrigan Korppi niminen tyttö asuu Tasavallassa Korppien-kartanossa. Hänen isänsä, Corvus Korppi on Talvimeren puolueen kansleri. Kartanossa asuu myös Morriganin puoliäiti Ivy ja isoäiti. Morrigan on ”kirottu”. Toisin sanoen hän sattui saamaan synnyinlahjan, jonka avulla kaikki menee mönkään. Morriganin kuolinpäivänä, ehtoona ja hänen yhdentenätoista syntymäpäivänään saapuu Savun ja varjon jahti, jonka tehtävänä on ehtoona tappaa 11-vuotiaita kirottuja lapsia. Hänet kuitenkin pelastaa Jupiter Pohjoinen, Meineikkaan seuran jäsen, seikkailijaliiton kapteeni ja punapää, joka tulee hakemaan Morriganin Araknopodilla, mekaanisella jättihämähäkillä ja he pakenevat taianomaiseen Nevermooriin Jupiterin hotelliin, Deukalioniin.
Hahmoja

Morrigan Korppi: 11-vuotias tyttö, joka on syntynyt ehtoona ja täten "kirottu". Jupiter Pohjoisen ehdokas Meineikkaaseen Seuraan. Nevermoor-kirjasarjan päähenkilö.
Jupiter Pohjoinen: Meineikkaan Seuran jäsen, joka on Morriganin suojelija. Hänellä on punaiset hiukset ja punainen parta, ja mielenkiintoinen tyyli vaatteiden suhteen.
Pihlaja Swift: Morriganin paras ystävä, joka on mestari lohikäärmeellä ratsastamisessa.
Sointu Mustapalo: Mesmeristi, jota kukaan muu ei vaikuta huomaavan tai muistavan Morrigania lukuun ottamatta. Baz Charltonin ehdokas.
Ezra Viima: Nevermoorissa pelätty meinioseppä, joka aiheutti Rohkeuden aukion verilöylyn, Tasavallan johtava meiniontuottaja, joka haluaa saada Morriganin oppilaakseen ja seuraajakseen.
Corvus Korppi: Suuren Susieekkerin kansleri ja Morriganin isä, joka kohtelee tytärtään kylmäkiskoisesti ja välinpitämättömästi.
Fenestra: Deukalionin hotellin siivojien päällikkö, suurikokoinen puhuva kissa, joka puhuu kovia sanoja mutta on pohjimmiltaan hyvä.
Baz Charlton: Sointu Mustapalon ja Noelle Devereauxin suojelija, joka on luonteeltaan ilkeä.
Komisario Piilukko: Poliisi, joka yrittää saada paperittoman Morriganin häädettyä Nevermoorista.
Natronan piirikunta

Natronan piirikunta on piirikunta Yhdysvaltain Wyomingin osavaltiossa. Piirikunta perustettiin vuonna 1888, ja se on asukasluvultaan osavaltion toiseksi suurin. Natronan asukasluku oli vuoden 2000 väestönlaskennan mukaan 66 533, ja piirikunnan pinta-ala on 13 924 neliökilometriä. Piirikunnan hallintokeskus on asukasluvultaan osavaltion toiseksi suurin kaupunki Casper.
Väestö

Vuoden 2000 väestönlaskennassa Natronan piirikunnassa asui 66 533 ihmistä. Heistä 94,15% luokiteltiin valkoihoisiksi, 1,03% alkuperäisasukastaustaisiksi, 0,76% mustaihoisiksi ja loput muunrotuisiksi tai sekoittuneiksi. Populaatiosta 4,9 prosentilla oli hispaano- tai latinotausta.
Sukujuuriltaan Natronan väestö on suurimmalta osin saksalaista- (24,6%), englantilaista- (11,6%), alkuperäiskansojen- (11,3%) tai irlantilaista (11,2%) syntyperää. Väestöstä 11,8 prosenttia elää köyhyysrajan alapuolella.
Aiheesta muualla

Wikimedia Commonsissa on kuvia tai muita tiedostoja aiheesta .
Natronan piirikunnan viralliset kotisivut (englanniksi)
Wyomingin osavaltio
| --- | --- |
Piirikunnat:   Albany  Big Horn  Campbell  Carbon  Converse  Crook  Fremont  Goshen  Hot Springs  Johnson  Laramie  Lincoln  Natrona  Niobrara  Park  Platte  Sheridan  Sublette  Sweetwater  Teton  Uinta  Washakie  Weston 
Kaupungit:   Buffalo  Casper  Cheyenne (pääkaupunki)  Cody  Douglas  Evanston  Gillette  Green River  Kemmerer  Lander  Laramie  Newcastle  Powell  Rawlins  Riverton  Rock Springs  Sheridan  Torrington  Worland 
Kunnat (town):   Afton  Albin  Alpine  Baggs  Bar Nunn  Basin  Big Piney  Burlington  Burns  Byron  Chugwater  Clearmont  Cokeville  Cowley  Dayton  Diamondville  Dixon  Dubois  East Thermopolis  Edgerton  Elk Mountain  Encampment  Evansville  Fort Laramie  Frannie  Glendo  Glenrock  Granger  Greybull  Guernsey  Hanna  Hartville  Hudson  Hulett  Jackson  Kaycee  Kirby  La Barge  La Grange  Lingle  Lost Springs  Lovell  Lusk  Lyman  Manderson  Manville  Marbleton  Medicine Bow  Meeteetse  Midwest  Mills  Moorcroft  Mountain View  Opal  Pavillion  Pine Bluffs  Pinedale  Pine Haven  Ranchester  Riverside  Rock River  Rolling Hills  Saratoga  Shoshoni  Sinclair  Star Valley Ranch  Sundance  Superior  Ten Sleep  Upton  Thayne  Van Tassell  Wamsutter  Whatland  Wright  Yoder 
Hell's Half-Acre -luonnonmuodostelma Natronan piirikunnassa.
Muzio Clementi

Aleksander Orłowski, Muzio Clementi, 1810.
Muzio Clementi (23. tammikuuta 1752 Rooma – 10. maaliskuuta 1832 Evesham) oli italialainen säveltäjä ja pianisti. Suurin osa hänen sävellyksistään on pianokappaleita.
Elämä

Clementi oli lapsinero, joka syntyi Roomassa vuonna 1752. Hänet nimitettiin urkuriksi 9-vuotiaana, ja ensimmäisen oratorion hän sävelsi 12-vuotiaana. Peter Beckford suostutteli Clementin isän antamaan tämän lähteä mukaansa Englantiin. Clementi harjoitteli ahkerasti Englannin maaseudulla, ja teki vaikutuksen Lontoossa vuonna 1773. Pianosta oli tullut suosittu soitin, ja Clementi osasi hyödyntää uuden soittimen ominaisuuksia. Hän oli 1777–1780 Lontoon italialaisen oopperan cembalonsoittaja, ja vuonna 1780 hän teki Euroopan-kiertueen.
Clementi asettui Lontooseen 1782. Hän työskenteli sekä opettajana että säveltäjänä ja esiintyjänä. Clementi perusti vuonna 1799 myös yrityksen, joka julkaisi musiikkia ja valmisti pianoja. Hän sävelsi useita sinfonioita, mutta niistä suurin osa on kadonnut. Clementin tunnetuimpiin oppilaisiin kuuluivat Johann Baptist Cramer, Giacomo Meyerbeer ja John Field.
Musiikki

Clementi sävelsi lähinnä pianomusiikkia, kuten lukuisia, yhä usein soitettuja sonaatteja ja sonatiineja. Lisäksi hän sävelsi muun muassa sinfonioita, mutta myös kamari- ja vokaalimusiikkia. Säveltäjä kirjoitti myös pedagogisen teoksen Introduction to the Art of Playing on the Piano Forte (1801).
Clementin musiikin tunnetuksi tekemiseen nykyään pyrkii Muzio Clementi Society, jonka perusti pianisti Jeremy Eskenazi vuonna 2006.
Aiheesta muualla

Kuvia tai muita tiedostoja aiheesta Muzio Clementi Wikimedia Commonsissa
Muzio Clementi International Music Score Library Project (englanniksi)
Vapaasti käytettävissä olevia Clementin partituureja. Mutopia Project.
Muzio Clementi Society. (englanniksi)
Nevala

Nevala on suomenkielinen sukunimi. Nevala-nimisiä henkilöitä:
Heikki Nevala (s. 1982), kirjailija
Johannes Nevala (s. 1966), suomalaissyntyinen taidemaalari ja taidegraafikko
Maria-Liisa Nevala (ent. Kunnas, oik. Saukkonen, s. 1943), emeritaprofessori, teatterin- ja järjestöjohtaja, kirjallisuustutkija ja tietokirjailija
Pauli Nevala (s. 1940), entinen keihäänheittäjä ja olympiavoittaja
Risto Nevala (s. 1949), laulaja, vuoden 1989 tangokuningas
Seija-Leena Nevala (s. 1966), historiantutkija
Seppo Nevala (1947–2008), juristi ja poliisineuvos, Suojelupoliisin päällikkö
| --- | --- |
: Tällä täsmennyssivulla luetellaan henkilöitä, joilla on sama sukunimi.
Modestep

| Modestep |
| --- | --- |

Tiedot
Toiminnassa:  2010–
Tyylilaji:  dubstep, electronic rock, drum'n'bass, hard rock, pop rock, drumstep, electro house
Kotipaikka:   Lontoo, Englanti, Yhdistynyt kuningaskunta
Laulukieli:  englanti
Jäsenet:  Josh Friend, laulu, syntetisaattori, tuottaja   Pat Lundy, rummut  
Entiset jäsenet:  Matthew Curtis, rummut (2010–2014)  Nick Tsang, sähkökitara (2010–2014)  Tony Friend, tuottaja, DJ, sähkökitara (2010-2017)  Kyle Deek, sähkökitara (2014-2016) 
Levy-yhtiö:  Polydor   Interscope   Monstercat   Disciple  
Aiheesta muualla
Kotisivut
Infobox OKNimi-testi OK: 
Modestep on elektronista musiikkia tekevä yhtye Lontoosta, Isosta-Britanniasta, joka perustettiin vuonna 2010. Yhtyeen debyyttisingle "Feel Good" julkaistiin Isossa-Britanniassa 7. helmikuuta 2011, osana kolme-kappaleista singleä, mukana remix ja soulstep-kappale "Bite The Hand". Yhtye julkaisi Evolution Theory-debyyttialbuminsa helmikuussa 2013. Toinen albumi London Road julkaistiin toukokuussa 2015.